До края на века: Лятото у нас по-топло с 6° | Дейли Прес
Начало Топ До края на века: Лятото у нас по-топло с 6°
До края на века: Лятото у нас по-топло с 6°
До края на века средните месечни температури в най-големите ни градове София и Пловдив ще се повишат с до 6°С през летния юли, показва прогноза на BBC как ще се отрази глобалното затопляне по света, цитирана от „24 часа„.
Дори през традиционно най-студеният месец януари средните температури ще бъдат с до 3°С по-високи спрямо сегашните.
Според изчисленията на британците, през 2018 г. средната температура за юли в София е била 20,5 градуса, а през януари – минус 1,8 градуса. При най-добрия сценарий, в който емисиите на парниковите газове стигнат своя пик в началото на века и след това рязко започнат да падат, средната температура през януари 2100 г. ще е -0,4°С, а през юли ще стигне 21,4°С.
При средно добрия сценарий средната температура през януари в София ще се повиши до 0,5 градуса, което е с цели 4,1 градуса повече от тази през 1900 г. и до 22,9°С през юли, което е увеличение с 4 градуса. Според най-лошия сценарий пък в края на века средната температура през януари в София ще бъде 3,2°С (с 6,8 градуса над 1900 г.) и 27,1 градуса през юли (с 8,2 градуса повече), като този развой е възможен, ако парниковите емисии не започнат да намаляват до края на века.
Що се касае за Пловдив, който традиционно е по-топъл град от столицата, очертаващата се жега след 80 години е още по-голяма. Според данните от миналата година средната температура за юли в града е била 22 градуса, а през януари – минус 0,7 градуса.
При най-добрия сценарий температурата през януари 2100 г. ще е 0,6 градуса – с 0,9 градуса над сегашната и с 3 над тази от 1900 г., а през юли ще стигне 22,8 градуса – с 0,8 повече от 2018 г. и с 2,4 над тази от 1900 г.
Най-лошият сценарий за Пловдив пък предвижда 3,8°С средна температура през януари и 28,4°С през юли, което е увеличение с между 6 и 8 градуса.
Специалистите отново напомнят, че ако глобалното затопляне продължи с днешните темпове, до края на века температурите в света могат да се повишат средно с 3-5°С.
предишна статияСвинското поскъпва с 50% до края на годината, вихри ли се спекула?
Следваща статияПаренето на очите е симптом на ужасно заболяване